شەفەق نیوز/ وەرپرسیگ ناوخوەیی، ئمڕوو چوارشەممە، خەوەردا 30 گەشتیار ک ژن و مناڵیش ها ناویان وە پەلامار تووپوارانەیل تورکیا ک سەیرانگایگ لە ئیدارەی ناوچەی "زاخۆ" کردە ئامانج تویش مردن   و زەخمداری بوینە.
محەمەد بەشیر قائیمقام زاخۆ وە ئاژانس شەفەق نیوز وت: 8 لە گەشتیارەیل بوینەسە قوربانی و 23 کەسیش زەخمدارە وە پەلامارەیل تورکیا وەبان سەیرانگای "بەرخ"   لە ناحیەی " درکار"،  ئامارەگەی جی زیایبوینە.
وتیش، بڕیگ لە گەشتیارەیل ئەرا خەسخانەی دهۆک کلکریانە و سەرجەم گەشتیارەیل لە ناوڕاس و باشوور عراق هاتنە.
وەقسەی ئەو وەرپرسە چوار جار  وە توپ پەڵامار ئەو شوینە دریایە.
